text: Video: Dagplejerne får flex-åbent
  12 september 2014 kl. 16.45
  Forældrene i Vejen Kommune skal nu selv være med til at bestemme åbningstiderne i deres børns dagpleje.
  Åbningstiderne skal bare ligge mellem 6 og 18 og så skal dagplejeren have åbent i 48 timer om ugen i gennemsnit over en måned. Ordningen er et forsøg på at få forældrenes behov til at passe sammen med dagplejernes åbningstider.
  Dagplejer Berith Poulsen i Askov er allerede i gang med at flexe åbningstiderne, og hun er begejstret.
  - Jeg synes det fungerer rigtig fint med de her flextidsåbninger. Det kan både hjælpe forældrene og så kan det også hjælpe os, siger hun til TV SYD
  Flex-åbent i dagplejerne bliver virkelighed i hele kommunen d. 1. oktober.
  Hør dagplejer i Askov, Berith Poulsen fortælle om flex-åbent i videoen. (Varighed: 43 sekunder)
  